Flago de Valo de Kaŭko

La flago de Valo de Kaŭko estas la ĉefa oficiala simbolo de la kolombia departemento de Valo de la Kaŭko. Estis unuafoje adoptita la 26an de junio 1811 de la  Konfederaciaj Urboj de Valo de Kaŭko dum la sendependisma revolucio, kiam la Konfederaciaj Urboj deklaris sian sendependecon de Hispanujo. Oficiale estis adoptita de la departemento per la reglamento departementa #146 de la 31an de decembro 1960.

 Historio 

La origino de la flago oni atribuas al la Generalo José María Cabal, kiu estris la sendependismajn fortojn en la Valo de Kaŭko, kaj en sonĝo havis vidon de la Virgulino de la Senmakula Koncepto, kiu portis ĉielan kaj blankan mantelon. La Generalo adoptis ĉi tiujn kolorojn por la sendependisma movado de la Konfederaciaj Urboj kaj jam atinginte sian sendependecon, ĉi tiuj urboj uzis ĝin kiel sia emblemo.

 Signifo 
La flago komponiĝas de du horizontalaj strioj, de egala grandeco kaj de blanka kaj bluĉiela koloroj, enkadrigitaj de arĝenta rando. Konforme al la nuntempa interpretado, ĝiaj koloroj signifas:
 Bluĉiela: La sincereco, honesteco kaj lojaleco.

 Blanka: La paco, beleco kaj pureco.

 Arĝenta: La integreco, obeado kaj senmalico.

 Polemiko 
Kaj la simboleco de la flago kaj ties oficiala adoptado per reglamento, estis pridubitaj de malsamaj gravuloj  valkaŭkanaj, kiuj diras ke la koloroj tute ne reprezentas regionon.

Fakte, multaj entoj malcentralizitaj de la Valo elektis uzi la ruĝan koloron por identigi sin, ekzemple:
 Universitato de la Valo.
 Indervalle (Instituto pri Sporto de Valo de Kaŭko).
 Infivalle (Financa Organizo por la Disvolviĝo de Valo de la Kaŭko).
La kritikoj al la flago ofte temas pri tio ke la aktualaj koloroj estas tre palaj, kio tute ne spegulas la plenkoloraj pejzaĝoj de la departemento kaj ke la flago estas tro rilata al la katolika religio por lando kiu sinplokamas laika.

 Vidu ankaŭ 

 Himno de Valo de la Kaŭko
 Kalio

 Referencoj

Kategorio:Valo de Kaŭko
Kategorio:Flagoj de historiaj ŝtatoj
Valo de Kaŭko